Document ID: 31993D0398

ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Ιουλίου 1993 σχετικά με την εισαγωγή στην Κοινότητα νωπού χοιρείου κρέατος, προϊόντων χοιρείου κρέατος, ζώντων χοίρων και εμβρύων χοίρου από την Ουγγαρία και την τροποποίηση των αποφάσεων 82/8/ΕΟΚ, 91/449/ΕΟΚ και 92/322/ΕΟΚ
(93/398/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 όσον αφορά τα προβλήματα υγειονομικής και κτηνιατρικής επιθεώρησης των εισαγωγών βοοειδών, προβάτων, αιγών και χοίρων, καθώς και νωπού κρέατος και προϊόντων κρέατος από τρίτες χώρες (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 του Συμβουλίου (2), και ιδίως τα άρθρα 6, 11, 15, 16, 21α και 22,
την οδηγία 91/496/ΕΟΚ του Συμβουλίου της 15ης Ιουλίου 1991 για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (3), όπως τροποποιήθηκε τελευταία από την απόφαση 92/438/ΕΟΚ (4), και ιδίως το άρθρο 18 παράγραφος 7,
την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (5), όπως τροποποιήθηκε τελευταία από την οδηγία 92/118/ΕΟΚ (6), και ιδίως το άρθρο 19 παράγραφος 7,
Εκτιμώντας:
ότι με την απόφαση 82/8/ΕΟΚ της Επιτροπής (7) θεσπίζονται οι υεγιονομικοί όροι οι σχετικοί με τα ζώα και το υγειονομικό πιστοποιητικό για τις εισαγωγές νωπού κρέατος από την Ουγγαρία, όπως τροποποιήθηκε τελευταία από την απόφαση 93/393/ΕΟΚ (8)-
ότι με την απόφαση 91/449/ΕΟΚ της Επιτροπής (9) καθορίζεται το πρότυπο για το υγειονομικό πιστοποιητικό εισαγωγών προϊόντων κρέατος από την Ουγγαρία, όπως τροποποιήθηκε τελευταία από την απόφαση 93/393/ΕΟΚ-
ότι με την απόφαση 92/322/ΕΟΚ της Επιτροπής (10) θεσπίζονται οι υεγιονομικοί όροι που αφορούν τα ζώα και το υγειονομικό πιστοποιητικό για τις εισαγωγές οικοσίτων χοιροειδών και βοοειδών από την Ουγγαρία, όπως τροποποιήθηκε τελευταία από την απόφαση 93/393/ΕΟΚ-
ότι, λόγω της εμφάνισης στο παρελθόν κρουσμάτων κλασικής πανώλης του χοίρου, η Επιτροπή υιοθέτησε την απόφαση 93/393/ΕΟΚ σχετικά με την εισαγωγή στην Κοινότητα ζώντων χοίρων, νωπού χοιρείου κρέατος, σπέρματος χοίρων, εμβρύων χοίρων και προϊόντων χοιρείου κρέατος από την Ουγγαρία, όπως τροποποιήθηκε τελευταία από τις αποφάσεις 82/8/ΕΟΚ, 91/449/ΕΟΚ και 92/322/ΕΟΚ οι οποίες πραγματοποιούν την οργάνωση της Ουγγαρίας σε περιφέρειες, με σκοπό να επιτραπούν ορισμένες εισαγωγές από τη χώρα αυτή, με εξαίρεση τις κομητείες Szabolcs-Szatmar-Bereg και Hajdu-Bihar- ότι διεξήχθησαν αποστολές στην Ουγγαρία και ελήφθησαν περαιτέρω πληροφορίες επιδημιολογικού χαρακτήρα σχετικά με την κατάσταση της κομητείας του Bekes και Hajdu-Bihar, οι οποίες δεικνύουν βελτίωση της κατάστασης αναφορικά με την κλασική πανώλη του χοίρου στις κομητείες αυτές-
ότι είναι πλέον δυνατόν να επιτραπούν ορισμένες εισαγωγές από τις κομητείες του Bekes και Hajdu-Bihar-
ότι, εξάλλου, είναι απαραίτητο να θεσπιστούν όλα τα κτηνιατρικά πιστοποιητικά νωπού κρέατος για την Ουγγαρία, σύμφωνα με την απόφαση 93/242/ΕΟΚ της Επιτροπής της 30ής Απριλίου 1993 περί της εισαγωγής στην Ουγγαρία ορισμένων ζώντων ζώων και προϊόντων τους, τα οποία προέρχονται από ορισμένες ευρωπαϊκές χώρες, σε συνάρτηση με τον αφθώδη πυρετό (11), όπως τροποποιήθηκε τελευταία από την απόφαση 93/372/ΕΟΚ (12)-
ότι είναι απαραίτητο να τροποοιηθούν οι αποφάσεις 82/8/ΕΟΚ, 91/449/ΕΟΚ και 92/322/ΕΟΚ και να ακυρωθεί η απόφαση 93/393/ΕΟΚ, αντίστοιχα-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Τα κράτη μέλη επιτρέπουν τις εισαγωγές οικόσιτων χοιροειδών, νωπού κρέατος και προϊόντων κρέατος των ζώων αυτών από την Ουγγαρία, με εξαίρεση τις κομητείες Bekes, Szabolcs-Szatmar-Bereg.
Ωστόσο, τα κράτη μέλη επιτρέπουν την εισαγωγή από τις προαναφερθείσες κομητείες προϊόντων κρέατος που έχουν υποστεί θερμική επεξεργασία σε ερμητικά κλειστούς περιέκτες με τιμή Fo ίση ή μεγαλύτερη από 3,00, άλλως πως έχουν υποστεί θερμική επεξεργασία κατά την οποία η θερμοκρασία στο κέντρο της διάταξης είναι τουλάχιστον 70o C, ή έχουν υποστεί επεξεργασία με φυσική ζύμωση ή ωρίμανση τουλάχιστον εννέα μηνών για το χοιρομέρι βάρους 5,5 χιλιογράμμων και η οποία παρουσιάζει τα ακόλουθα χαρακτηριστικά:
- aW ίση ή μικρότερη από 0,93,
- pH ίσο ή μικρότερο από 6.
2. Τα κράτη μέλη δεν επιτρέπουν την εισαγωγή:
- εμβρύων οικόσιτων χοιροειδών από την κομητεία Szabolcs-Szatmar-Bereg της Ουγγαρίας,
- αγριόχοιρων και προϊόντων από τις κομητείες Bekes, Hajdu-Bihar και Szabolcs-Szatmar-Bereg της Ουγγαρίας.
Άρθρο 2
Η απόφαση 82/8/ΕΟΚ τροποποιείται ως εξής:
1. Τα άρθρα 2 και 4 διαγράφονται.
2. Τα παραρτήματα Α και Β αντικαθίστανται από τα παραρτήματα της παρούσας απόφασης.
Άρθρο 3
Το παράρτημα Α μέρος ΙΙ της απόφασης 91/449/ΕΟΚ τροποποιείται ως εξής:
Μετά τις λέξεις "Ουγγαρία (με εξαίρεση" οι λέξεις "στην περίπτωση προϊόντων που προέρχονται από κρέας χοίρων και εσφάγησαν μετά την 1η Σεπτεμβρίου 1992, στην κομητεία του Bekes και στην περίπτωση χοίρων που εσφάγησαν μετά την 1η Μαΐου 1993 στις κομητείες Szabolcs-Szatmar-Bereg και Hajdu-Bihar)" αντικαθίστανται από τις λέξεις "και στην περίπτωση προϊόντων που προέρχονται από κρέας χοίρων που εσφάγησαν μετά την 1η Μαΐου 1993 την κομητεία Szabolcs-Szatmar-Bereg".
Άρθρο 4
Η απόφαση 92/322/ΕΟΚ τροποποιείται ως εξής:
1. Στα παραρτήματα Γ και Δ οι λέξεις "Bekes, Szabolcs-Szatmar-Bereg και Hajdu-Bihar" αντικαθίστανται από τις λέξεις "κομητεία Szabolcs-Szatmar-Bereg".
2. Στα παραρτήματα Γ και Δ τμήμα V παράγραφος 1, οι λέξεις "κομητείες Bekes, Szabolcs-Szatmar-Bereg και Hajdu-Bihar" αντικαθίστανται από τις λέξεις "κομητεία Szabolcs-Szatmar-Bereg".
Άρθρο 5
Η απόφαση 93/393/ΕΟΚ καταργείται.
Άρθρο 6
Η παρούσα απόφαση απευθύνεται στα κράτη μέλη.
Βρυξέλλες, 14 Ιουλίου 1993.

Labels: 3
18
17
6